Regter Rishi Seegobin was in die hooggeregshof in Pietermaritzburg besig met sy uitspraak toe die krag onderbreek is. Dit was te donker in die hofsaal om voort te gaan en hy het gesê hy sal Dinsdag sy redes vir sy besluit verskaf. Hy het beslis dat haar borgtog opgeskort word en sy in aanhouding gehou moet word.
Josias Mare, Alan se voormalige prokureur, het aan die hof gesê dat sy kliënt binne ŉ maand nadat hulle getrou het, wou skei. Thenjiwe het glo sy motor oorgeneem, hom in die huis toegesluit of uitgesluit en sy het by haar familie ingetrek. Volgens Mare het Alan maandeliks ŉ pensioen van R4 500 ontvang wat Thenjiwe sou ontvang ná sy afsterwe. Sy grootste bate was egter die huis ter waarde van ongeveer R700 000. Hy het ook gesê sy kliënt se gesondheid het duidelik agteruitgegaan na die huwelik. Hy het die gevolge aan die paartjie verduidelik indien hulle binne gemeenskap van goedere sou trou.
Die vrou het vertel dat sy op 26 Februarie verlede jaar by die Valke se kantoor in Bellville in hegtenis geneem is. Sy het ontken dat sy op 30 April 1997 by die Groote Schuur-hospitaal was toe Zephany ontvoer is. Sy beweer sy was ook nie die vorige dag by die hospitaal nie.
Die beskuldigde het getuig dat sy die miskraam geheim gehou het vir haar man omdat sy gehoop het Sylvia sal haar help om weer swanger te raak. Sy het glo ’n deposito van R800 aan Sylvia betaal en haar in die loop van die volgende maand verskeie kere gesien.
Toe die regter haar vra hoekom sy nooit vir Sylvia probeer opspoor het nadat sy in hegtenis geneem is nie, het sy gesê sy het haar kontaknommer reeds jare gelede verloor.
Gesiggie, dit is nie Sylvia wat nou die kind terug soek nie, maar die biologiese ouers. Haar biologiese sussie het haar “herken” by die skool en na ‘n ondersoek deur die biologiese pa het hulle uitgevind dit is hulle kind wat ontvoer is in die hospitaal. Sylvia het kamtig die kind vir haar gegee onder die versinsel van ‘n aanneming, Sylvia bestaan dalk nie eers nie, my opinie.
as sy net R800 deposito betaal het sou Sylvia haar mos gekontak het vir die res van die geld….of nie?
Ek is baie jammer vir almal in hierdie ongelukkige situasie maar die gesteelde dogter het in ‘n gelukkige stabiele huis grootgeword terwyl niks haar ontbreek het nie. Goeie opvoeding, gelukkige gesin, terwyl die biologiese ouers ‘n ongelukkige bestaan gevoer het met uiteindelik die egskeiding van die ouers. Ek gun die grootmaakmoeder hierdie oulike dogter van haar.